**Foreningsvedtægter for Friends of Metal Magic Festival**

**§ 1 Foreningens navn**

Foreningens navn er Friends of Metal Magic Festival.

**§ 2 Foreningens hjemsted og stiftelsesår**

Foreningen har hjemsted i Danmark med formandens adresse som postadresse. Foreningen blev stiftet i 2015.

**§ 3 Foreningens formål**

Foreningen har til formål at støtte Metal Magic Festivals fortsatte afholdelse økonomisk såvel som ved at udbrede kendskabet til festivalen.

**§ 4 Medlemskab og kontingent**

**Stk. 1** Medlemskab af foreningen er åben for alle, som har interesse i at sikre den fortsatte afholdelse af Metal Magic Festival.

**Stk. 2** For medlemskab betales et kontingent som fastsættes af generalforsamlingen. Kontingentet er et årskontingent og vedrører et kalenderår.

**§ 5 Udelukkelse, karantæne og eksklusion**

Hvis et medlem med sin adfærd modarbejder foreningens formål eller på anden måde skader Metal Magic Festival, kan medlemmet udelukkes af foreningen. Evt. udelukkelse af et medlem afgøres af bestyrelsen, men et udelukket medlem kan tage sin sag op til den efterfølgende generalforsamling.

**§ 6** **Regnskabsår**

Regnskabsåret for foreningen følger kalenderåret.

**§ 7 Bestyrelsen**

**Stk. 1** Bestyrelsen består af 3-7 medlemmer, som vælges på generalforsamlingen. Bestyrelsesmedlemmerne vælges for 5 år ad gangen og genvalg er muligt.

**Stk. 2** Bestyrelsen vælger blandt sine medlemmer en formand, en sekretær og en kasserer.

**Stk. 3** Hvis frafald i bestyrelsen betyder at der er under 3 medlemmer i denne, skal bestyrelsen snarest muligt indkalde til ekstraordinær generalforsamling for at få tilført nye medlemmer.

**§ 8 Tegningsregler**

Formanden og kassereren er tegningsberettigede.

Foreningen hæfter kun for sine forpligtelser med den foreningen til enhver tid tilhørende formue.

Intet medlem hæfter personligt for foreningens forpligtelser udover med sit kontingent.

**§ 9 Generalforsamling**

**Stk. 1** Foreningens højeste myndighed er generalforsamlingen, som afholdes hvert år.

**Stk. 2** Generalforsamlingen indkaldes med opslag på hjemmesiden og mails til medlemmer med mindst fire ugers varsel med angivelse af dagsorden.

**Stk. 3** Generalforsamlingens dagsorden skal mindst have følgende punkter:

1. Valg af dirigent
2. Årsberetning
3. Fremlæggelse af revideret regnskab
4. Fastsættelse af kontingent
5. Godkendelse af budget
6. Valg af bestyrelsesmedlemmer
7. Indkomne forslag
8. Eventuelt

**Stk. 4** Forslag, der ønskes behandlet på generalforsamlingen, skal være formanden i hænde senest fire uger før generalforsamlingen. Det er herefter bestyrelsens ansvar at sørge for at forslagene er kommunikeret ud til medlemmerne senest to uger før generalforsamlingen.

**Stk.5** Beslutninger træffes ved almindeligt stemmeflertal.

**§ 10 Ekstraordinær generalforsamling**

Ekstraordinær generalforsamling kan afholdes når et flertal af bestyrelsen finder det nødvendigt eller når mindst 1/4 af foreningens medlemmer stiller skriftligt krav herom med angivelse af dagsorden. Ekstraordinær generalforsamling indkaldes med opslag på hjemmesiden med mindst to ugers varsel.

**§ 11 Vedtægtsændringer**

Vedtægtsændringer kan foretages når 2/3 af deltagerne i en generalforsamling stemmer herfor.

**§ 12 Opløsning af forening**

**Stk. 1** Foreningen kan opløses, når 2/3 af deltagerne til generalforsamlingen stemmer for. Den opløsende generalforsamling tager stilling til eventuelle aktivers anvendelse.

**Stk. 2** I tilfælde af Metal Magic Festivals ophør, opløses foreningen automatisk. Bestyrelsen tager stilling til eventuelle aktivers anvendelse.

**Således vedtaget på foreningens stiftende generalforsamling den**